
PËR FILLIMIN E PROCEDURAVE PËR PËRCAKTIMIN E TARIFËS  sË SHPËRNDARJES SË ENERGJISË ELEKTRIKE NGA OSSH SHA PËR VITIN 2011 

Në mbështetje të neneve 9 dhe 26 të ligjit nr.9072, datë 22.5.2003 “Për sektorin e energjisë elektrike”, të ndryshuar, të neneve 18, 20, 21  të “Rregullave të praktikës dhe procedurave të     ERE-s”, miratuar me vendimin e Bordit të Komisionerëve të ERE-s nr.21, datë 18.3.2009, vendimit nr.79, datë 26.6.2008 “Për miratimin e metodologjisë së llogaritjes së tarifës së shpërndarjes së energjisë elektrike”, Bordi i Komisionerëve të Entit Rregullator të Energjisë (ERE), në mbledhjen e tij të datës 13.9.2010, pasi shqyrtoi aplikimin e OSSH sh.a. për përcaktimin e tarifës së shpërndarjes së energjisë elektrike për OSSH sh.a., për vitin 2011 dhe relacionin e grupit të punës,
 
Vendosi:

1. Fillimin e procedurave për përcaktimin e tarifës së shpërndarjes së energjisë elektrike për OSSH sh.a. për vitin 2011.
2. Ngarkohet Drejtoria Juridike dhe e Mbrojtjes së Konsumatorit për njoftimin e OSSH sh.a.
Ky vendim hyn në fuqi menjëherë.
Ky vendim botohet në Fletoren Zyrtare.
                                                                 
KRYETARI I ERE-s
Bujar Nepravishta
